Մյուսը՝ մշակութային ուղղությունը պետք է լինի։ Շատ հետաքրքիր ծրագրեր եմ մշակել եւ այդ հայեցակարգն եմ ներկայացրել մրցույթին։ Դրանք մշակութա-կրթական բնույթի են։ Ոչ միայն Թումանյան, ընդհանրապես արվեստի գործ քննելու վայր պետք է լինի սա։ Անպատճառ կլինեն գրական ընթերցումներ։ Այստեղ պահվում են Թումանյանի մասունքները, սակայն, մենք միայն դրանց պահակը չենք, պետք է կարողանանք դրանք նաեւ «խաղի մեջ դնել»։ Պետք է ամեն ինչ անել գրավիչ դարձնելու թանգարանը»,- բացահայտելով իր ծրագրերի որոշ մանրամասները՝ նշեց նոր տնօրենը։